\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (одломак из романа „Мика” Јелене Ангеловски)

… За време математике отворио сам свеску из српске школе тако да Дарја може да је види.

* А како читаш ово? – питала је.
* Па Лј (Љ), то је љ (љ) – коначно сам и ја њу могао нешто да научим.
* Код нас је слично, само није тако спојено. Него овако ЛЬ. То друго слово зовемо „меки знак” јер умекшава слово испред њега – писала је Дарја поред њега и друга слова с меким знаком.
* Опа, Дарја изгледа постала учитељица! – чуо сам Стефана иза себе.
* Мика, шта те је све Дарја научила? – придружио му се и Леандро с другог краја учионице. Подигао сам главу: учитељица је прегледала тестове и чинило се као да не чује ништа од тога.
* Много ви ту нешто пишете, да нису љубавна писма? – Стефан је настављао.

Дарја се исправила на столици. … Устала је и кренула према канти за ђубре да зареже оловку.

* Ево, иде клемпава да зареже буљавом оловку. Ооо, каква је то љубав! – Ник се укључио из друге клупе, ваљда је до сад смишљао нешто креативно. …

Дарја је мирно резала, резала, резала. Сагнула се. Усправила. Кренула назад на место. Прошла поред мене и наставила напред према Нику. Онда сам видео пертлу. Одвезала ју је. Зашто? Да би могла сад да је згази, запне и сручи се свом тежином. На Ника. Са савршено зарезаном оловком у руци. „Штедлер”, врхунски резачи. Ник је вриснуо.

* Јеси ли нормална?! Кретенушо! – почео је да плаче истог тренутка.
* Ајао, извуни, извини, извини! – Дарја се унела у улогу мале, смотане девојчице која се саплела о своју пертлу.
* Убола си ме, козо! – Ник је разгледао подлактицу.

Учитељица је подигла главу с тестова на трен и ударила у мали гонг који је стајао на столу. То је ваљда требало да нас врати у зен-стање у којем смо били пре него што је Дарја почела да заводи ред. Заправо, само је умирило учитељицу – нешто је урадила и могла је да се врати свом правом послу: прегледању контролних[[1]](#footnote-1). Представа се наставила.

– О, душице, како ми је жао! Сачекај мало! – Дарја је отрчала до лавабоа. Ник, Стефан и Леандро, који су већ устали са својих столица иако нису знали шта би даље са собом, стајали су као хипнотисани. Дарја је летела по учионици носећи у руци неколико наквашених папирних убруса. Очигледно је уживала у овоме. Тотални перформанс. Села је на клупу и почела да превија руку Нику.

– Ево, бебице, је л’ да је већ боље? Како си ми ти осетљив. Убола те оловкица. Оловкица неваљалица! Ево да љубим да прође! – тепала је Дарја, и пре него што се ико снашао, а нарочито избезумљени Ник, цео разред је чуо гласно цмок! Пољубила је подлактицу коју је малопре пробуразила, а затим почела да се смеје оним својим смехом који изваљује зидове. Одшетала се на своје место, села поред мене и завезала пертлу. Мартин и Рамон брисали су сузе од смеха, као и остатак разреда. Мартин ме је погледао осмехнут, као да није љут. Мислио сам да ми се учинило. Стефан и Леандро и даље нису знали да ли да устану или да седну. Ник је гледао у мокар папир на својој руци и вероватно се питао има ли живота после овог. Учитељица је промрмљала још једно „мир, децо”. А мени је било врло вруће на ушима, хладно на рукама, завезано у стомаку. За ноге не знам, нисам их осећао. Само сам сувим језиком у сувим устима успео да кажем:

– Па ти си легенда!

1. Дај наслов одломку.

2. Наведи имена ликова који се појављују у овом одломку. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Шта Мика мисли о Дарјином поступку? Из које се реченице то види. Образложи одговор.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Шта мислиш о понашању учитељице у описаној ситуацији? Образложи одговор.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Подвуци реченицу у тексту личи на рекламу.

6. На шта се мисли кад се у тексту каже да се Ник вероватно пита има ли живота после овога?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Како се Мика осећао? Зашто?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Зашто је Дарја пољубила Ника у повређено место?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Која је стилска фигура: „О, душице, како ми је жао!”

а) поређење (компарација) б) хипербола в) иронија г) ономатопеја

10. Шта значи кад у тексту пише да је Дарја летела по учионици?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

11. Наведи три Дарјине особине. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

12. Да ли је Дарја типичан женски лик? Заокружи: ДА или НЕ, па образложи одговор.

ДА НЕ

Образложење: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

13. Дарја је оловком убола Ника. Шта је могла да уради уместо тог насилног поступка?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

14. Подвуци глаголе у датом одломку:

Дарја је мирно резала, резала, резала. Сагнула се. Усправила. Кренула назад на место. Прошла поред мене и наставила напред, према Нику. Онда сам видео пертлу. Одвезала ју је. Зашто? Да би могла сад да је згази, запне и сручи се свом тежином. На Ника. Са савршено зарезаном оловкому руци. „Штедлер”, врхунски резачи. Ник је вриснуо.

15. Препиши следећу реченицу правилно:

– Добар дан, ја сам Микина танте Светлана, ти мени сећаш се? Учила си немачки осам година у школи и две године радио дуолинго. Нисам баш добар, извини.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. У швајцарским основним школама учитељице и учитељи често на столовима држе мали гонг. У њега ударе кад желе да умире или утишају ђаке. [↑](#footnote-ref-1)